**RADA ŠKOLY PRI MŠ HVIEZDOSLAVOVA 17**

**V MOLDAVE NAD BODVOU**

**VÝROČNÁ SPRÁVA**

RADY ŠKOLY PRI MŠ HVIEZDOSLAVOVA 17 V MOLDAVE NAD BODVOU

ZA ROK 2017

**OBSAH:**

1. Úvod
2. Činnosť Rady školy pri MŠ Hviezdoslavova 17 v Moldave nad Bodvou
3. Záver

**1.Úvod**

**Rada školy**(ďalej RŠ) pri MŠ Hviezdoslavova 17 v Moldave nad Bodvou v zložení viď. Štatút rady školy pracuje od 14. júna 2016. Podmienky vzniku a právne postavenie RŠ upravuje zákon  č. 596/2003 Zb. o štátnej správe v školstve a v školskej samospráve s pôsobnosťou na štvorročné obdobie.

**Činnosť RŠ** sa riadi Štatútom RŠ pri MŠ Hviezdoslavova 17 v Moldave nad Bodvou.

**RŠ** je iniciatívnym a poradným samosprávnym orgánom, ktorý sa vyjadruje a presadzuje záujmy v jej kompetencii, záujmy žiakov, pedagogických a ostatných zamestnancov v oblasti vzdelávania a výchovy. RŠ plní kontrolnú funkciu voči riaditeľstvu MŠ Hviezdoslavova 17 a vyjadruje sa k činnosti školy.

**Výročná správa** dáva priestor pre vyhodnotenie práce za rok 2017.

**2. Činnosť Rady školy pri MŠ Hviezdoslavova 17 Moldava nad Bodvou za rok 2017**

Členovia Rady školy sa v roku 2017 stretli päťkrát, a to 18.1.2017, 21.2.2017, 30.5.2017, 7.9.2017, 11.12.2017.

Prvé zasadnutie RŠ sa konalo **18.1.2017.** Natomto zasadnutí sa rokovalo o prijímaní detí do materskej školy v nasledujúcom šk. roku 2017/2018. I tento rok sa predpokladá vyšší záujem o umiestnenie detí do MŠ ako je aktuálna kapacita a počet voľných miest v MŠ. Preto sa členovia RŠ uzniesli na tom, že sa musia určiť presné pravidlá prijímania nových detí do MŠ, ale až po zápise predškolákov do ZŠ, keď bude jasný presný počet voľných miest v MŠ v budúcom školskom roku.

Na druhom zasadnutí **21.2.2017,**  po privítaní a kontrole uznesenia, predsedkyňa RŠ informovala prítomných o voľbách do obecnej rady školy, ktoré sa konali 7.2.2017. Konkrétne ich oboznámila s priebehom volieb i s ich výsledkom a zvolenými členmi. V ďalšom bode riaditeľka Mgr. Viera Lukácsová informovala o výchovno-vzdelávacích výsledkoch detí za 1. polrok šk. roku 2016/2017 v oboch triedach. Následne riaditeľka MŠ predložila členom jednotlivé položky čerpané zo zápisného v oboch triedach. RŠ bola taktiež vyzvaná, aby oboznámila prítomných s pripravovanými aktivitami MŠ (slávenie Moreny 21.3., školské kolo v prednese poézie a prózy, viacboj všestrannosti, veľkonočné dielne pre rodičov s deťmi 12.4., Deň Zeme, Deň matiek 11.5., predplavecký výcvik pre predškolákov v Buzici). Na tomto zasadnutí vzala Rada školy na vedomie analýzu výchovno-vzdelávacích výsledkov za 1.polrok šk.roka 2016/2017, výročnú správu RŠ za rok 2016 auložili riaditeľke školy zabezpečiť stretnutie predškolákov so psychologičkou.

V úvode stretnutia dňa **30.5. 2017** sa skontrolovalo plnenie uznesenia z predchádzajúceho stretnutia (riaditeľka MŠ zabezpečila stretnutie predškolákov s psychologičkou, uskutočnili sa naplánované aktivity).

Riaditeľka MŠ analyzovala výchovno-vzdelávacie výsledky za šk. rok 2016/2017 v oboch triedach. Následne riaditeľka školy Mgr. Viera Lukácsová informovala o odchode detí do základných škôl a kritériách prijímania detí do MŠ na šk.r. 2017/2018 (vek dieťaťa – predškolák/3roky, trvalý pobyt - Moldava n/B, či je rodič zamestnaný alebo nie). V ďalšom bode riaditeľka MŠ informovala zúčastnených o vyčerpaní financií vyzbieraných zo zápisného na šk. rok 2016/2017. Následne informovala pani riaditeľka členov RŠ o pripravovaných akciách a aktivitách materskej školy (Deň detí, exkurzia detí na letisko, DOD ZUŠ, okresné kolo viacboj všestrannosti, DOD MŠ pre novoprijaté deti, rozlúčka s predškolákmi,. divadelné predstavenie) a o prázdninovom režime MŠ.

Predsedkyňa RŠ poďakovala členom za ich účasť a ukončila posledné zasadnutie RŠ v tomto šk. roku 2016/2017.

Dňa **7. 9. 2017** sa konalo zasadnutie RŠ. Predsedkyňa RŠ predložila prítomným plán práce Rady školy na konkrétny školský rok 2017/2018, ktorý bol jednohlasne schválený. Prítomní sa dohodli na štyroch stretnutiach počas roka. Pani riaditeľka Mgr. Viera Lukácsová oboznámila prítomných s novým zoskupením detí do tried v novom školskom roku a jednotlivými vyučujúcimi. V ďalšom bode pani riaditeľka predniesla správu o výchovno-vzdelávacej činnosti a výsledkoch v šk. r. 2016/2017, ďalej informovala o realizácii Školského vzdelávacieho programu (o forme plánovania, zameranie školy), predložila plán práce školy na šk. r. 2017/2018 a oboznámila členov RŠ s Inovovaným školským vzdelávacím programom a so školským poriadkom, ktorý bol jednohlasne schválený. Členovia rady školy sa dohodli na poplatku týkajúceho sa zápisného na školský rok 2017/2018 ako i sumy na učebné pomôcky a potrebný materiál pre prácu detí. Rada školy sa uzniesla nasledovne: uložila spolupracovať so Spoločnosťou pri MŠ, ktorá sa bude aj finančne spolupodieľať na realizácií aktivít v MŠ, schválila plán Rady školy na šk. rok 2017/2018, schválila finančný príspevok na zápisné (suma 10 eur) a na učebné pomôcky (suma 10 eur jeden polrok), schválila finančný príspevok na hygienické potreby v sume 7 eur na šk. rok, zobrala na vedomie ŠkVP a správu o výchovno-vzdelávacej činnosti za šk. rok 2016/2017.

Na zasadnutí **11.12.2017** sme skonštatovali, že navrhované aktivity z predchádzajúceho zasadnutia RŠ boli splnené. Riaditeľka MŠ následne informovala prítomných o doterajšom čerpaní školného a pripravovaných aktivitách, ku ktorým patril Mikuláš, vianočná besiedka, karneval a posedenie rodičov a priateľov MŠ.

Zo všetkých zasadnutí bola vyhotovená zápisnica. Na všetkých zasadnutiach RŠ bola prítomná riaditeľka materskej školy, ktorá RŠ predkladala správy a informácie podľa požiadaviek RŠ.

**3. Záver**

Táto výročná správa je dostupná všetkým členom RŠ, pedagogickým i nepedagogickým pracovníkom, ktorí si ju môžu vyžiadať u predsedníčky RŠ a zároveň je uložená u p. riaditeľky materskej školy a zverejnená na webovej stránke školy : http://www.ms-hviezdoslavova.eu/

**RŠ pri MŠ Hviezdoslavova 17**

Predseda RŠ: Mgr. Lenka Stone

**Kontakt:**

MŠ Štvorlístok

Hviezdoslavova 17

Moldava nad Bodvou

045 01

# Tel.: 055/460 20 47 ; 0917/677 135 riaditeľka

# e-mail: mshviezdoslavovamo@gmail.com

Dňa 28.1.2018 v Moldave nad Bodvou Vypracoval: Mgr. Lenka Stone (predseda RŠ)